cyanic-selkie/wikianc huggingface dataset:
Ιμπραΐμ Μπουμπακάρ Κεϊτά
Πρόεδρος του Κοινοβουλίου
Στις κοινοβουλευτικές εκλογές του Ιουλίου του 2007, το FDR κατέλαβε 15 έδρες, 11 για το PRM και 4 για το κόμμα PARENA (Le Parti pour la renaissance nationale). Ο Κεϊτά αποφάσισε να μη βάλει ξανά υποψηφιότητα για την θέση του προέδρου του Κοινοβουλίου.
Πρόεδρος του Μάλι
Το 2013 έλαβε ξανά μέρος στις προεδρικές εκλογές, ως επικεφαλής του PRM. Κατά τον πρώτο γύρο στις 28 Ιουλίου έλαβε 1.222.657 ψήφους, ποσοστό 39,23%. Στον δεύτερο γύρο, στις 11 Αυγούστου 2013, επικράτησε άνετα του Σουμαϊλά Σισέ από το URD (Union pour la République et la Démocratie) και αναδείχθηκε νέος πρόεδρος του Μάλι, λαμβάνοντας 2.354.693 ψήφους (ποσοστό 77,61%) έναντι 679.258 ψήφων (ποσοστό 22,39%) του αντιπάλου του
Ορκίστηκε τον Σεπτέμβριο του 2013.
Παραίτηση
Στις 18 Αυγούστου 2020 ο Κεϊτά μαζί με τον πρωθυπουργό Μπουμπού Σισέ, συνελήφθησαν από στασιαστές του στρατού στη διάρκεια απόπειρας πραξικοπήματος. Την επομένη διέλυσε το κοινοβούλιο και ανακοίνωσε την παραίτησή του, λέγοντας ότι δεν ήθελε να χυθεί καθόλου αίμα για να διατηρηθεί στην εξουσία.
Πέθανε στην οικία του στην Μπαμακό στις 16 Ιανουαρίου 2022, σε ηλικία 76 ετών.
Παραπομπές
Κατηγορία:Πρωθυπουργοί του Μάλι Κατηγορία:Αρχηγοί κράτους του Μάλι
Άρητος
Στην ελληνική μυθολογία με το όνομα Άρητος αναφέρονται τα ακόλουθα τρία πρόσωπα:
Πηγές
Κατηγορία:Αρχαίοι Μεσσήνιοι Αρητος Κατηγορία:Νηλείδες
Δωρίς
Η λέξη Δωρίς, επίθετο που αρχικά σημαίνει η δωρική, η προερχόμενη από δωρικό γένος ή η κατοικούμενη από Δωριείς, μπορεί να αναφέρεται:
Σημειώνεται ότι από το όνομα «Δωρίς» προέρχεται το αρκετά συνηθισμένο αγγλοσαξονικό όνομα Ντόρις (βλ.λ.)
Ρεπουμπλικανικό Κόμμα της Αρμενίας
Ιστορία
αριστερά|μικρογραφία|250x250εσ| Η έδρα του κόμματος στην οδό Μέλικ-Ανταμιάν στη [[Γερεβάν ]] Το Ρεπουμπλικανικό Κόμμα της Αρμενίας ιδρύθηκε το 1990 από τον Αρμένιο πολιτικό Άσοτ Ναβασαρντιάν, ο οποίος ήταν πρώην μέλος του Εθνικού Ενωμένου Κόμματος. Η γέννηση του ΡΚΑ οργανικά συνδέεται με την Εθνική Αφύπνιση του 1988, τον αγώνα για την ανεξαρτησία και τον αγώνα εθνικής απελευθέρωσηςτου Ναγκόρνο-Καραμπάχ. Η στρατιωτική-πολιτική μονάδα του Στρατού της Ανεξαρτησίας έγινε ο πυρήνας του κόμματος, που ιδρύθηκε την 2η Απριλίου 1990 και καταχωρήθηκε επίσημα ως η πρώτη κοινωνικοπολιτική οργάνωση της Αρμενίας την 14 Μαΐου. Ο ιδρυτής και πρόεδρος του κόμματος Άσοτ Ναβασαρντιάν πέθανε την 3η Νοεμβρίου 1997, και στην ηγεσία του κόμματος τον διαδέχθηκε ο Αντρανίκ Μαρκαριάν.
Τον Ιούλιο του 1998 το ΡΚΑ συγχωνεύτηκε με το Κόμμα Γερκραπάχ του Αρμένιου στρατιωτικού και πολιτικού Βαζγκέν Σαρκισιάν. To 1999 το ΡΚΑ προσχώρησε στην Πολιτική Συμμαχία Ενότητα, μαζί με το Λαϊκό Κόμμα της Αρμενίας. Στις Αρμενικές βουλευτικές εκλογές του 1999 η Συμμαχία Ενότητα κέρδισε, συγκεντρώνοντας το 42,36% των ψήφων, και έγινε κυβέρνηση με τις 62 από τις 131 έδρες του Κοινοβουλίου. Ο Βαζγκέν Σαρκισιάν έγινε ο 8ος Πρωθυπουργός της Αρμενίας. Την 27η Οκτωβρίου 1999, κατά την διάρκεια μιας τρομοκρατικής επίθεσης στο κτίριο του Κοινοβουλίου από 5 ένοπλους άντρες, 8 άνθρωποι έχασαν τις ζωές τους και πάνω από 30 τραυματίστηκαν. Μεταξύ τον θυμάτων ήταν ο τότε Πρωθυπουργός Βαζγκέν Σαρκισιάν. Την 3η Νοεμβρίου 1999, ο μικρότερος αδελφός του Βαζγκέν, ο Άραμ Σαρκισιάν διορίστηκε ως ο 9ος Πρωθυπουργός της Αρμενίας. Την 12η Μαΐου 2000 στο πλαίσιο πολιτικής αναδιάρθρωσης ο Αντρανίκ Μαρκαριάν έγινε ο 10ος Πρωθυπουργός.
Στις Αρμενικές βουλευτικές εκλογές της 25ης Μαΐου 2003 το ΡΚΑ συγκέντρωσε το 23,66% των ψήφων και πήρε τις 33 από τις 131 έδρες. Κατόπιν διαπραγματεύσεων, τα τρία μεγάλα κόμματα που υποστήριξαν τον ανεξάρτητο Πρόεδρο Ρομπέρτ Κοτσαριάν: το ΡΚΑ, η Αρμενική Επαναστατική Ομοσπονδία (11 έδρες) και το Κράτος Δικαίου (19 έδρες), συμφώνησαν για κοινοβουλευτική συνεργασία και υπέγραψαν Μνημόνιο επικύρωσης. Ο Αντρανίκ Μαρκαριάν διετέλεσε άλλη μία θητεία ως Πρωθυπουργός. Το ΡΚΑ εξέλεξε τους 7 Υπουργούς, τον αντιπρόεδρο του Κοινοβουλίου και τους 3 από τους 6 προέδρους των μόνιμων κοινοβουλευτικών επιτροπών. Κατά την 10η έκτακτη σύνοδο του κόμματος, τον Ιούλιο του 2006, το Ρεπουμπλικανικό Κόμμα της Αρμενίας ανακηρύχτηκε ως εθνικό συντηρητικό κόμμα και, επίσης, ο Σερζ Σαρκισιάν εξελέγη πρόεδρος του Συμβουλίου του ΡΚΑ.
Την 25η Μαρτίου 2007, ανακοινώθηκε ότι ο πρόεδρος του ΡΚΑ και τότε Πρωθυπουργός Αντρανίκ Μαρκαριάν πέθανε από καρδιακή προσβολή. Ο Σερζ Σαρκισιάν ανέλαβε την προεδρία του κόμματος. Στις Αρμενικές βουλευτικές εκλογές της 12ης Μαΐου 2007, το ΡΚΑ συγκέντρωσε το 34,26% των ψήφων και πήρε τις 64 από τις 131 έδρες του Κοινοβουλίου. Το ΡΚΑ υπέγραψε μνημόνιο συνεργασίας με την Ευημερούσα Αρμενία (18 έδρες) και με την Αρμενική Επαναστατική Ομοσπονδία (16 έδρες). Ο αντιπρόεδρος του ΡΚΑ Τιγκράν Τοροσιάν εξελέγη Πρόεδρος του Κοινοβουλίου. Την 4η Απριλίου ο Σερζ Σαρκισιάν ορίστηκε ως ο 11ος Πρωθυπουργός της Αρμενίας, και ανέλαβε τον σχηματισμό της κυβέρνησης. Την 19η Φεβρουαρίου 2008, στις προεδρικές εκλογές ο υποψήφιος του ΡΚΑ, ο Σερζ Σαρκισιάν, συγκέντρωσε το 52,82% των ψήφων και έγινε Πρόεδρος της Αρμενίας. Τα 4 μεγάλα κόμματα υπέγραψαν συμφωνία συνεργασίας και ο Τιγκράν Σαρκισιάν έγινε ο 12ος Πρωθυπουργός της Αρμενίας.
Στις Αρμενικές βουλευτικές εκλογές του 2012 κέρδισε το ΡΚΑ, συγκεντρώνοντας το 43,73% των ψήφων και πήρε τις 69 από τις 131 έδρες του Κοινοβουλίου. Πρωθυπουργός της χώρας παρέμεινε ο Τιγκράν Σαρκισιάν.
Ταραχές του 2018 και κατάρρευση του Κόμματος
Στις Αρμενικές βουλευτικές εκλογές την 2η Απριλίου 2017, για άλλη μια φορά κέρδισε το Ρεπουμπλικανικό Κόμμα, συγκεντρώνοντας το 49,15% των ψήφων και τις 58 από τις 105 έδρες του Κοινοβουλίου. Σύντομα μετά τις εκλογές, σχημάτισε μία κυβέρνηση συνεργασίας μαζί με την Αρμενική Επαναστατική Ομοσπονδία. Ο Καρέν Καραπετιάν έγινε ο 14ος Πρωθυπουργός της Αρμενίας. Την 16η Απριλίου του 2018, ο πρώην Πρόεδρος Σερζ Σαρκισιάν εξελέγη Πρωθυπουργός της Αρμενίας από το Κοινοβούλιο, αναγκάζοντας τον Καρέν Καραπετιάν να υποβάλλει την παραίτησή του. Αυτή η κίνηση πυροδότησε τις "μαζικές διαμαρτυρίες του 2018" στην Αρμενία, στις οποίες πρωταγωνίστησε ο Νικόλ Πασινιάν της Πολιτικής Σύμβασης. Την 23 Απριλίου ο Σαρκισιάν υπέβαλλε την παραίτησή του, και ο πρώην Πρωθυπουργός Καρέν Καραπετιάν έγινε Πρωθυπουργός εν ενεργεία. Την 25η Απριλίου η Ευημερούσα Αρμενία και η Αρμενική Επαναστατική Ομοσπονδία δήλωσαν ότι θα στηρίξουν την κίνηση του Πασινιάν, και η Α.Ε.Ο. αποχώρησε από την κυβέρνηση συνεργασίας. Την 8η Μαΐου 2018, ο αρχηγός της αντιπολίτευσης Νικόλ Πασινιάν διορίστηκε από το Κοινοβούλιο ως νέος Πρωθυπουργός και σχημάτισε μια κυβέρνηση συνεργασίας που περιλάμβανε όλα τα πολιτικά κόμματα ( Συμμαχία του Τσαρουκιάν, Συμμαχία Διέξοδος και Αρμενική Επαναστατική Ομοσπονδία) εκτός από το Ρεπουμπλικανικό Κόμμα της Αρμενίας, το οποίο έγινε αντιπολίτευση.
Στις πρόωρες βουλευτικές εκλογές την 9η Δεκεμβρίου 2018 το Ρεπουμπλικανικό Κόμμα της Αρμενίας κατάρρευσε, συγκεντρώνοντας μόνο 4,7% των ψήφων και έμεινε εκτός Κοινοβουλίου. Η Συμμαχία Το Βήμα Μου του Νικόλ Πασινιάν κατάφερε συντριπτική νίκη συγκεντρώνοντας το 70,42% των ψήφων και τις 88 από τις 132 έδρες.
Κοινοβουλευτικές εκλογές
<references group="lower-greek" />
Παραπομπές
Κατηγορία:Πολιτικά κόμματα στην Αρμενία
Ντόναβαν Μπρέιζιερ
Ο Ντόναβαν Μπρέιζιερ (γεν. 15 Απριλίου 1997) είναι Αμερικανός αθλητής του στίβου, ο οποίος εξειδικεύεται στα 800 μέτρα. Είναι ο πρόσφατος Παγκόσμιος Πρωταθλητής στα 800 μέτρα από το 2019. Ο αθλητής προπονείται με τον Πιτ Τζούλιαν.
Καριέρα
Στη σεζόν του κλειστού στίβου το 2019, ο Μπρέιζιερ κατέρριψε το παγκόσμιο ρεκόρ στα 600 μέτρα και το ρεκόρ Βορείου Αμερικής στα 800 μέτρα. Στις 29 Αυγούστου 2019, ο Αμερικανός κέρδισε τον τελικό του Diamond League στη Ζυρίχη της Ελβετίας με νέο ατομικό ρεκόρ: 1:42.70.
Στο Παγκόσμιο Πρωτάθλημα Στίβου 2019 κατέκτησε το χρυσό μετάλλιο στον τελικό των 800 μέτρων, καταρρίπτοντας το ρεκόρ Βορείου Αμερικής με νέο ατομικό ρεκόρ, 1:42.34.
Εξωτερικοί σύνδεσμοι
Κατηγορία:Αμερικανοί αθλητές του στίβου Κατηγορία:Δρομείς μεσαίων αποστάσεων Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Βροχογράφος
Ο Βροχογράφος ανήκει στα επίγεια μετεωρολογικά όργανα και πρόκειται για αυτόνομη συσκευή που καταγράφει διάφορα βροχομετρικά στοιχεία επί εβδομαδιαίας βάσης, εξ ου και η ονομασία του «εβδομαδιαίος βροχογράφος».
Ο Βροχογράφος είναι μια μεταλλική κυλινδρική κατασκευή όπως το βροχόμετρο, που συλλέγει το όμβριο νερό, με επιπρόσθετο εσωτερικό ωρολογιακό τύμπανο (κύλινδρο), όπου επί της χάρτινης ταινίας την οποία φέρει καταγράφεται με ακίδα συνδεδεμένη με πλωτήρα τόσο το ύψος της βροχής, όσο και η διάρκεια, επομένως και την ένταση της βροχόπτωσης, (παρόμοια με τον υγρογράφο).
Η χάρτινη αυτή ταινία είναι διαγραμμισμένη σε 29 κάθετα τμήματα (κατά ημερομηνία) και οριζόντια ανά χιλιοστά. Όταν το ύψος της βροχής φθάσει τα 10 χιλιοστά, τότε αυτή αδειάζει αυτόματα και εφόσον η βροχή συνεχίζεται, τούτο επαναλαμβάνεται, και η νεότερη ένδειξη προστίθεται στη προηγούμενη.
Πηγές
Κατηγορία:Μετεωρολογικά όργανα
Κύπελλο Πρωταθλητριών Ευρώπης στην καλαθοσφαίριση 1987-88
Το Κύπελλο Πρωταθλητριών ομάδων Ευρώπης καλαθοσφαίρισης ανδρών (σήμερα Ευρωλίγκα ανδρών) της περιόδου 1987-88 διεξήχθη με προκριματική φάση ενός ομίλου όπου συμμετείχαν οκτώ ισχυρότατες ομάδες, έπειτα από διπλούς αγώνες που προηγήθηκαν με αντιπάλους από υποδεέστερες μπασκετικά χώρες.
Σύστημα διεξαγωγής και πρόσφατη προϊστορία
Από τη φάση του ομίλου (ύστερα από 14 αγωνιστικές διπλών αναμετρήσεων) πήραν το εισιτήριο για την τελική φάση ("Φάιναλ-Φορ"), οι τέσσερις πρώτοι της τελικής κατάταξης.
Ήταν ένα νεοεφαρμοζόμενο σύστημα διεξαγωγής, καθώς την προηγούμενη χρονιά (1986-87) η τελική φάση περιελάμβανε έναν όμιλο με έξι ομάδες, απ' τις οποίες είχαν περάσει στον τελικό της Λωζάνης η Ιταλική Τρέισερ Μιλάνο και η Ισραηλινή Μακάμπι Τελ Αβίβ (νικήτρια ήταν η Ιταλική ομάδα με τεχνικό τον Αμερικανό Νταν Πίτερσον).
Το Φάιναλ-Φορ του 1988 ορίστηκε από τη FIBA να λάβει χώρα στο εκθεσιακό κέντρο Flanders Expo της Γάνδης του Βελγίου, το τριήμερο 5-7 Απριλίου του 1988.
Συμμετοχές
Στη φάση του ομίλου μετείχαν η Τρέισερ (ως κάτοχος του τίτλου), η Μακάμπι, η Ισπανική Μπαρτσελόνα, η Γιουγκοσλάβικη (τότε) Παρτιζάν Βελιγραδίου, ο Άρης Θεσσαλονίκης (που είχε αποκλείσει με 2 νίκες την ελβετική Πιγί (127-125 εκτός έδρας και 113-94 στο Αλεξάνδρειο Μέλαθρο), η γαλλική Ορτέζ, η δυτικογερμανική (τότε) Ζατούρν Κολωνίας και η θεωρητικά ασθενέστερη όλων Νάσουα Ντεν Μπος Ολλανδίας.
Κατάταξη και αποτελέσματα προκριματικής φάσης
Η Παρτιζάν κατάφερε να πάρει την πρώτη θέση στον όμιλο με 24 βαθμούς (10 νίκες-4 ήττες) και ο Άρης με την Τρέισερ βρέθηκαν στη 2η και 3η θέση αντίστοιχα με ένα πόντο λιγότερο (23), απλά η ελληνική ομάδα είχε καλύτερη διαφορά στους δύο μεταξύ τους αγώνες και κατετάγη δεύτερη.
Το τέταρτο εισιτήριο για το Φάιναλ-Φορ απέσπασε δύσκολα η Μακάμπι (22 βαθμοί) από τη Μπαρτσελόνα που έχασε αναπάντεχα στην Ολλανδία και έμεινε έξω (21 βαθμοί).
Στην έκτη θέση τερμάτισε η Ζατούρν (19 βαθμοί) και ουραγοί ήταν η Ορτέζ -που υστέρησε χαρακτηριστικά- με την Ντεν Μπος (αμφότερες στους 18 βαθμούς)
Το Φάιναλ-Φορ της Γάνδης
Τη Μεγάλη Τρίτη (των ορθοδόξων) του 1988, αναμετρήθηκαν στους δυο ημιτελικούς η Παρτιζάν με τη Μακάμπι (7:30 μ.μ. ώρα Ελλάδας-διαιτητές ο Τσέχος Λούμπομιρ Κότλεμπα και ο Ισπανός Βιθέντε Σαντσίθ) και ο Άρης με την Τρέισερ (9:30 μ.μ.-διαιτητές ο Πολωνός Βίεσλαβ Ζιχ και ο Σοβιετικός Μιχαήλ Νταβίντοφ).
Την πρόκριση για το μεγάλο Τελικό πήραν η Μακάμπι που έκανε την έκπληξη επικρατώντας 87-82 της Παρτιζάν (ημίχρονο 43-44 υπέρ των Γιουγκοσλάβων) και η έμπειρη Τρέισερ που υπέταξε τον Άρη, κατά σύμπτωση με το ίδιο τελικό σκορ (πεντάλεπτα με πρώτη την Ιταλική ομάδα: 4-9, 18-15, 30-31, 47-45 ημίχρονο, 59-51, 66-60, 76-72, 87-82 τελικό).
Στο μεγάλο Τελικό, δυο μέρες αργότερα, (7 Απριλίου 1988, 9:30 μ.μ. - διαιτητές Ζιχ, Νταβίντοφ) η Τρέισερ επανέλαβε το θρίαμβο της Λωζάνης επί της Μακάμπι με 90-84 (ημίχρονο 52-41).
Στο μικρό Τελικό, 2 ώρες νωρίτερα, ο Άρης, εμφανώς επηρεασμένος από την αναπάντεχη ήττα του στα ημιτελικά (καθώς φερόταν ως φαβορί με βάση τις εμφανίσεις του στην φάση της οκτάδας) υπέκυψε στη νεανική Παρτιζάν με 93-105 (ημίχρονο 39-48).
Αναλυτικά τα αποτελέσματα:
Πρώτοι σκόρερ Φάιναλ-Φορ
Γκάλης 67, Μακάντου 64, Ντίβατς 49, Μαγκί 45, Μπράουν 45, Σούμποτιτς 41, Πάσπαλι 39, Μπάρλοου 38, Γκρμποβιτς-Σιμς, Τζάμσι-Πετσάρσκι 32.
Πηγές
1987-88 Κατηγορία:Καλαθοσφαίριση το 1987 Κατηγορία:Καλαθοσφαίριση το 1988 Ευρωλιγκα ανδρων
Scyliorhinus canicula
Ο Scyliorhinus canicula (Σκυλιόρινος ο σκυλούλης), γνωστός και ως σκυλοψαράκι, κουτάβι και γάτος, είναι ένα είδος καρχαρία που ανήκει στην οικογένεια Σκυλιορινίδες. Απαντάται στον βορειοανατολικό Ατλαντικό, από τη Νορβηγία μέχρι τη Σενεγάλη, συμπεριλαμβανομένης της Μεσογείου, στην ηπειρωτική υφαλοκρηπίδα. Προτιμά αμμώδη και λασπώδη πυθμένα, σε βάθος από λίγα μέτρα μέχρι τα 400 μέτρα. Μοιράζεται το ενδιαίτημά του με το συγγενικό γάτο. Φτάνει σε μήκος το ένα μέτρο και βάρος τα δύο κιλά. Έχει λεπτό σώμα, με δύο ραχιαία πτερύγια τοποθετημένα προς τα πίσω. Έχει πολλά μικρά σκούρα καφέ και μαύρα στίγματα.
Είναι ένας ευκαιριακός θηρευτής που τρέφεται με μεγάλη ποικιλία. Η διατροφή του περιλαμβάνει μαλάκια, εχινόδερμα και καρκινοειδή. Αυτό το είδος καρχαρία είναι ωοτόκο, εναποθέτοντας αυγά μήκους έως 6 εκατοστών πάνω σε φύκη. Τα έμβρυα εκκολάπτονται ύστερα από 5 έως 11 μήνες.
Είναι ένας από τους αφθονότερους ελασμοβράγχιους στον Ατλαντικό και τη Μεσόγειο, με τους περισσότερους πληθυσμούς να είναι σταθεροί.
Παραπομπές
Κατηγορία:Καρχαρινόμορφα Κατηγορία:Καρχαρίες
Ναντέζντα Μαουντμπάττεν του Μίλφορντ Χέβεν
Η Ναντέζντα Μαουντμπάττεν του Μίλφορντ Χέβεν (Nadejda Mountbatten of Milford Haven, γεννημένη ως Ναντέζντα Μιχαήλοβνα ντε Τόρμπι Nadejda Mikhailovna de Torby, 28 Μαρτίου 1896 - 22 Ιανουαρίου 1963) ήταν κόρη του Μέγα Δούκα Μιχαήλ Μιχαήλοβιτς της Ρωσίας.
Γεννήθηκε στις 28 Μαρτίου 1896 στις Κάννες, και ήταν το δεύτερο παιδί και κόρη του Μέγα Δούκα Μιχαήλ Μιχαήλοβιτς της Ρωσίας και της Κόμισσας Σοφίας φον Μέρενμπερκ.
Στις 15 Νοεμβρίου 1916 παντρεύτηκε τον Πρίγκιπα Γεώργιο του Μπάττενμπεργκ στο Λονδίνο. Μαζί απέκτησαν δύο παιδιά:
Πέθανε στις 22 Ιανουαρίου 1963 στις Κάννες σε ηλικία 66 ετών. Είναι θαμμένη στο Μπράϊ του Μπερκσάϊρ.
Παραπομπές
Κατηγορία:Ρώσοι ευγενείς Κατηγορία:Οίκος του Μπάττενμπεργκ Κατηγορία:Πριγκίπισσες της Γερμανίας Κατηγορία:Βρετανίδες μαρκησίες
Ελεύθερο Βήμα
Το όνομα Ελεύθερο Βήμα χρησιμοποιήθηκε και χρησιμοποιείται για εφημερίδες στην Ελλάδα:
Ελεύθερο Βήμα, περιοδικό της ΚΟΙΝΩΝΙΑΣ ΕΛΕΥΘΕΡΩΝ ΕΥΑΓΓΕΛΙΚΩΝ ΕΚΚΛΗΣΙΩΝ ΕΛΛΑΔΟΣ Αναρτάται και στην ιστοσελίδα www.koinoniaeeee.gr/index.php/el/eleythero-vima
Πρωτοελληνική γλώσσα
Η πρωτοελληνική βρισκόταν σε χρήση πριν την εμφάνιση της γραφής στον Ελλαδικό χώρο και συνεπώς δεν υπάρχουν καθόλου γραπτά μνημεία της. Η ύπαρξή της καθώς και οι γνώσεις μας γι’ αυτή βασίζονται σε υποθέσεις γλωσσολόγων με τις μεθόδους της ιστορικοσυγκριτικής γλωσσολογίας και τη θεμελιώδη προϋπόθεση οτι οι διάφορες γνωστές αρχαίες ελληνικές διάλεκτοι οι οποίες επιβίωσαν μέχρι την αρχή της εμφάνισης του γραπτού λόγου είχαν αναγκαστικά διαφοροποιηθεί από μία παλαιότερη κοινή ελληνική γλώσσα. Η επανασύνθεση της πρωτοελληνικής στηρίζεται στις ομοιότητες και τις διαφορές των αρχαίων ελληνικών διαλέκτων μεταξύ τους, με τις άλλες ινδοευρωπαϊκές γλώσσες, και με την (επίσης υποθετικά επανασυντεθειμένη) πρωτοϊνδοευρωπαϊκή (ΠΙΕ). Πολύτιμη βοήθεια για την επανασύνθεση και τη χρονολόγηση της πρωτοελληνικής προσέφερε η αποκρυπτογράφηση της Γραμμικής Β το 1952, η οποία μας έδωσε μια εικόνα της Αρχαίας Ελληνικής, 500 χρόνια αρχαιότερα απ' ό,τι ως τότε γνωρίζαμε.
Τόπος και χρόνος της πρωτοελληνικής
Άγνωστο παραμένει το κατά πόσον η «προϊστορική κοινή» μιλιόνταν εντός του σημερινού ελλαδικού χώρου ή εάν η διαφοροποίηση στις επιμέρους διαλέκτους της Αρχαίας Ελληνικής είχε ήδη λάβει χώρα πριν την έλευση και εγκατάσταση των ελληνικών φύλων στον μετέπειτα ευρύτερο ελλαδικό χώρο. Η παλαιότερη θεωρία υποστήριζε ότι οι ελληνικές διάλεκτοι είχαν διαφοροποιηθεί ήδη πριν την έλευση των ελληνικών φύλων, τα οποία ήρθαν στον ελλαδικό χώρο κατά «κύματα», με ορισμένους αιώνες διαφορά, με τελευταίο τους Δωριείς («κάθοδος των Δωριέων»). Η έλλειψη όμως αρχαιολογικών ευρημάτων που να επιβεβαιώνουν αλλεπάλληλες εισόδους εχθρικών μεταξύ τους φύλων δημιούργησε αμφιβολίες για την ορθότητα της υπόθεσης αυτής.
Η αποκρυπτογράφηση της Γραμμικής Β αποκάλυψε ότι στη Μυκηναϊκή Ελληνική είχαν ήδη επέλθει ορισμένοι νεωτερισμοί (φωνητικές μεταβολές), οι οποίοι δεν είχαν επέλθει στη Δωρική και στις Βορειοδυτικές διαλέκτους ακόμη και στους κλασικούς χρόνους. Το γεγονός αυτό οδηγεί στην πεποίθηση ότι ήδη τη μυκηναϊκή εποχή υπήρχαν περισσότερες της μιας ελληνικές διάλεκτοι. Έτσι η πρωτοελληνική τοποθετείται σε ακόμη προγενέστερο στάδιο από τους Μυκηναίους, δηλαδή περί τις αρχές της δεύτερης χιλιετίας π.Χ. Από την άλλη οι ομοιότητες της Μυκηναϊκής με τη Δωρική καθιστούν πιο πιθανή την συνύπαρξη των δύο φύλων μέσα στον ελλαδικό χώρο παρά την έλευση των Δωριέων αργότερα από κάποιον μακρινό τόπο.
Χαρακτηριστικά
Τα χαρακτηριστικά της Πρωτοελληνικής μπορούν μόνο με υποθέσεις να ανασυνταχθούν. Για την επανασύνθεσή τους, αφετηρία αποτελούν τα κοινά χαρακτηριστικά μεταξύ των μεταγενέστερων ελληνικών διαλέκτων. Τα χαρακτηριστικά αυτά συγκρίνονται με την επανασυντεθειμένη πρωτοϊνδοευρωπαϊκή γλώσσα και γίνεται προσπάθεια να τοποθετηθούν οι διαφοροποιήσεις της ελληνικής από την πρωτοϊνδοευρωπαϊκή στον χρόνο. Δεν είναι όμως πάντοτε βέβαιο κατά πόσον ένα κοινό χαρακτηριστικό όλων των διαλέκτων ανάγεται στην Πρωτοελληνική ή αποτελεί εξέλιξη που επήλθε μετά τη διαφοροποίηση των διαλέκτων αλλά τις επηρέασε σταδιακά όλες.
Βλάσης Καζάκης
Ο Βλάσης Καζάκης είναι Έλληνας επαγγελματίας ποδοσφαιριστής. Γεννήθηκε στις 17 Ιουνίου 1983. Αγωνίζεται ως επιθετικός.
Καριέρα
Ξεκίνησε την καριέρα του από την ερασιτεχνική ομάδα του Παναθηναϊκού. Στη συνέχεια μεταπήδησε στον Μέγα Αλέξανδρο Ιάσμου και κατόπιν έκανε το μεγάλο άλμα στη Skoda Ξάνθη στην οποία αγωνίστηκε από τον Ιούνιο του 2002 μέχρι τον Δεκέμβριο του 2008 κάνοντας συνολικά 83 συμμετοχές στο πρωτάθλημα της Α’ Εθνικής.Τον Ιανουάριο του 2008 μετακινήθηκε στον Εθνικό Πειραιώς και τον Ιανουάριο του 2009 μετακόμισε στον Ατρόμητο Αθηνών.Το καλοκαίρι του 2009 έμεινε ελύθερος από τον Ατρόμητο Αθηνών και μετακινήθηκε στην Κομοτηνή για να αγωνιστεί με την φανέλα του Πανθρακικού έμεινε στην ομάδα 2,5 χρόνια .Τον Ιανουάριο του 2011 επέστρεψε στην Skoda Ξάνθη, όμως παρά το ότι είχε υπογράψει συμβόλαιο διάρκειας 2,5 ετών ζήτησε και έμεινε ελεύθερος. Ανήμερα του εορτασμού της Παναγίας, στις 15 Αυγούστου, ανακοινώθηκε η συμφωνία του με την Α.Ε.Λ. Καλλονής, υπογράφοντας συμβόλαιο συνεργασίας ενός έτους.
Εξωτερικοί σύνδεσμοι - Πηγές
Κατηγορία:Ποδοσφαιριστές Α.Ο. Ξάνθη Κατηγορία:Ποδοσφαιριστές Εθνικού Πειραιώς Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Πανθρακικού Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές ΑΕΛ Καλλονής
Αλέξανδρος Σβώλος
Ο '''Αλέξανδρος Ι. Σβώλος''' (Κρούσοβο, 1892 – Αθήνα, 22 Φεβρουαρίου 1956) ήταν Έλληνας διαπρεπής νομικός και πολιτικός. Κατά την περίοδο της Κατοχής διατέλεσε πρόεδρος («πρωθυπουργός») της Πολιτικής Επιτροπής Εθνικής Απελευθέρωσης (ΠΕΕΑ, γνωστής και ως «Κυβέρνησης του Βουνού»). Υπέστη διώξεις και εξορίες λόγω των αριστερών πεποιθήσεών του.
Σταδιοδρομία
Ο Αλέξανδρος Σβώλος γεννήθηκε το 1892 στο Κρούσοβο (Kruševo) ή στην περιοχή Μοριχόβου της Βορειοδυτικής Μακεδονίας (σημερινή Βόρεια Μακεδονία). Οι γονείς του, Ιωάννης και Θάλεια, ήταν βλάχικης καταγωγής.
Σπούδασε νομική στην Κωνσταντινούπολη (1911–1912) και κατόπιν στο Πανεπιστήμιο Αθηνών, όπου είχε για δάσκαλο τον διαπρεπή έλληνα συνταγματολόγο Νικόλαο Σαρίπολο. Το 1915 ανακηρύχθηκε διδάκτορας του Πανεπιστημίου Αθηνών με τη διατριβή «Το δικαίωμα τού συνεταιρίζεσθαι και το δίκαιον των σωματείων».
Κατά την περίοδο 1917–1920 διατέλεσε διευθυντής στο υπουργείο Εθνικής Οικονομίας, στη Διεύθυνση Εργασίας και Κοινωνικής Πολιτικής. Από την θέση αυτή συνέταξε τον νόμο 2112/1920 «περί καταγγελίας συμβάσεως εργασίας», φρόντισε ώστε να κυρωθούν διά νόμου οι Διεθνείς Συμβάσεις Εργασίας της Ουάσινγκτον και οργάνωσε τις υπηρεσίες του Υπουργείου και της Επιθεώρησης Εργασίας.
Κατά τα έτη 1921–1922 εργάσθηκε ως γενικός διευθυντής στην Προύσα της Μικράς Ασίας και, κατά παραγγελία του Αριστείδη Στεργιάδη, Ύπατου Αρμοστή Σμύρνης, συνέταξε το Σύνταγμα της Ιωνικής Πολιτείας.
Το 1929 διαδέχθηκε τον Ν. Ν. Σαρίπολο στην έδρα του Συνταγματικού Δικαίου, στο Πανεπιστήμιο Αθηνών. Στην έδρα αυτή παρέμεινε μέχρι το 1946 οπότε και αποπέμφθηκε οριστικά κατηγορούμενος ως «ελληνόφων καθηγητής και αποστάτης της εθνικής ιδέας». Εξαιτίας των αριστερών πεποιθήσεών του είχε ήδη παυθεί από την έδρα του Συνταγματικού Δικαίου άλλες τρεις φορές: το 1935, το 1936 και το 1944. Για τους ίδιους λόγους ο Ιωάννης Μεταξάς τον εξόρισε στην Ανάφη, τη Μήλο, τη Νάξο και τη Χαλκίδα καθ' όλη την περίοδο 1936–1940.
Κατά την περίοδο 1941–1943 διατέλεσε πρόεδρος της Επιτροπής Μακεδόνων και Θρακών και συνέταξε υπομνήματα προς τις γερμανικές Αρχές Κατοχής καταγγέλλοντας τις ωμότητες των Βουλγάρων κατά των πληθυσμών των δύο αυτών περιοχών.
Τον Απρίλιο του 1944, ύστερα από πολλούς δισταγμούς, δέχθηκε να γίνει πρόεδρος της Πολιτικής Επιτροπής Εθνικής Απελευθέρωσης (ΠΕΕΑ). Με την ιδιότητα αυτή, αμέσως μετά, ο Σβώλος έλαβε μέρος στο Συνέδριο του Λιβάνου για την ανασυγκρότηση της ελληνικής κυβέρνησης στο Κάιρο και την μετατροπή της σε Κυβέρνηση Εθνικής Ενότητας υπό τον Γεώργιο Παπανδρέου, στην οποία θα συμμετείχαν και εκπρόσωποι της ΠΕΕΑ. Στις 6 Σεπτεμβρίου 1944 ο Σβώλος ανέλαβε υπουργός Οικονομικών της κυβέρνησης Παπανδρέου. Όμως τα μέτρα τα οποία έλαβε για να ανορθώσει την ελληνική οικονομία έδωσαν λαβή σε έντονη αμφισβήτηση και κριτική εναντίον του. Τελικά παραιτήθηκε από υπουργός, μαζί με όλους τους υπουργούς του Εθνικού Απελευθερωτικού Μετώπου (ΕΑΜ), αρνούμενος να συνυπογράψει τη διάλυση του Ελληνικού Λαϊκού Απελευθερωτικού Στρατού (ΕΛΑΣ), όπως απαιτούσε ο Γεώργιος Παπανδρέου. Λίγο καιρό αργότερα αποπέμφθηκε και από το Πανεπιστήμιο Αθηνών.
Από το 1945 έως το 1953 διατέλεσε πρόεδρος του Σοσιαλιστικού Κόμματος-Ένωση Λαϊκής Δημοκρατίας και, μετά τη συγχώνευση του κόμματος αυτού με το Δημοκρατικόν Κόμμα, διετέλεσε πρόεδρος του ενιαίου Δημοκρατικού Κόμματος του Εργαζομένου Λαού (1953–1956).
Το 1950 εκλέχθηκε βουλευτής Θεσσαλονίκης, όπως επίσης συνέβη και στις εκλογές του 1956. Ωστόσο πέθανε μόλις τρεις ημέρες μετά την δεύτερη εκλογή του, στις 22 Φεβρουαρίου 1956 στην Αθήνα. Κληροδότησε τα βιβλία του στο Αριστοτέλειο Πανεπιστήμιο Θεσσαλονίκης ενώ εξέφρασε την επιθυμία στη σύζυγό του, Μαρία Σβώλου, η περιουσία του να χρησιμοποιηθεί για τη σύσταση Ιδρύματος για τη στήριξη φοιτητών.
Ο σοσιαλδημοκράτης συνταγματολόγος
Από πολύ νέος, ο Αλέξανδρος Σβώλος έδειξε ενδιαφέρον για την πολιτική και την κοινωνική κατάσταση της Ελλάδας. Η διδακτορική του διατριβή (1915) αφορούσε το βασικό συνταγματικό δικαίωμα του συνδικαλισμού των εργαζομένων. Αμέσως μετά δημοσίευσε μελέτες επί του δικαιώματος της ειρηνικής συνάθροισης σε δημόσιους χώρους και επί της αναγκαστικής απαλλοτρίωσης των τσιφλικιών προς όφελος ακτημόνων αγροτών.
Το 1928 δημοσίευσε τη μελέτη Το Νέον Σύνταγμα και αι βάσεις του Πολιτεύματος, με την οποία αναδεικνύεται το πώς προέκυψε το προοδευτικό Σύνταγμα της Ελληνικής Δημοκρατίας του 1927. Η ερμηνεία που δίνει ο Σβώλος για το Σύνταγμα του 1927 έχει χαρακτηριστεί «ριζοσπαστική» για την εποχή της, καθώς ο επιφανής νομικός «κρίνει τους θεσμούς από πολιτικής απόψεως, ιστάμενος επί ωρισμένου εδάφους ηθικοπολιτικής και κοινωνικής φιλοσοφίας, τείνων δηλαδή προς την εμβάθυνσιν της δημοκρατικής ιδέας διά της εξελικτικής μεταμορφώσεως του συγχρόνου τύπου του κράτους εις πολιτικήν και κοινωνικήν δημοκρατίαν». Με άλλα λόγια, «ο Σβώλος μιλά για το κράτος και τους πολιτικούς θεσμούς με το βλέμμα του στραμμένο προς την κοινωνία» (Γ. Τασόπουλος, Τα Νέα, 16 Δεκεμβρίου 1999).
Το 1929, στον εναρκτήριο λόγο του, ως τακτικού καθηγητή του Συνταγματικού Δικαίου στο Πανεπιστήμιο Αθηνών, με τίτλο «Προβλήματα της κοινοβουλευτικής δημοκρατίας», ο Σβώλος τόνισε την ανάγκη προστασίας των μειοψηφιών και εξισορρόπησης έναντι της ολοένα ενισχυόμενης εκτελεστικής εξουσίας.
Το 1954–1955, ο Αλέξανδρος Σβώλος δημοσίευσε μαζί με τον Γ. Βλάχο τους δύο πρώτους τόμους του έργου Το Σύνταγμα της Ελλάδος, όπου ερμηνεύονται «με πνεύμα εξαιρετικά προωθημένο, ανανεωτικό και φιλελεύθερο» οι ατομικές ελευθερίες, έτσι όπως καθορίζονται από το Σύνταγμα του 1952 (Γ. Τασόπουλος, Τα Νέα, 16 Δεκεμβρίου 1999).
Από πολιτική άποψη, ο Σβώλος ανήκε στην σοσιαλιστική, δημοκρατική, αλλά μη κομμουνιστική αριστερά. Η τοποθέτησή του αυτή τον έφερε συχνά σε ρήξη τόσο με τη δεξιά όσο και με της αριστερά. Αρθρογραφούσε συχνά σε εφημερίδες εκφράζοντας πάντα λόγο δημοκρατικό. Ήταν πολιτικός της δημοκρατίας, της ανεκτικότητας και της μετριοπάθειας. Όμως, η εποχή του ήταν εποχή έντονων διχασμών που έσπρωξαν στο περιθώριο φωνές σαν και αυτή του Αλέξανδρου Σβώλου.
Κεντρική οδός της Θεσσαλονίκης φέρει το όνομά του, όπως και δρόμοι σε πολλές άλλες πόλεις της Ελλάδας. Στη Νομική Σχολή του Πανεπιστημίου Αθηνών, στην οδό Σόλωνος, υπάρχει αίθουσα στην οποία έχει δοθεί το όνομά του, ενώ έχει συσταθεί το 1980 κοινωφελές ίδρυμα με το όνομα "ΙΔΡΥΜΑ ΥΠΟΤΡΟΦΙΩΝ - ΑΛΕΞΑΝΔΡΟΣ Ι. ΣΒΩΛΟΣ" με σκοπό τη χορήγηση υποτροφιών για μεταπτυχιακές σπουδές στις Κοινωνικές και Οικονομικές Επιστήμες πανεπιστημίων χωρών της Ευρώπης.
Εξωτερικοί σύνδεσμοι
Κατηγορία:Πρόεδροι της Πολιτικής Επιτροπής Εθνικής Απελευθέρωσης Κατηγορία:Έλληνες αρχηγοί κομμάτων Κατηγορία:Βουλευτές Α΄ Θεσσαλονίκης Κατηγορία:Έλληνες υπουργοί Οικονομικών Κατηγορία:Καθηγητές νομικής Αθηνών Κατηγορία:Έλληνες Συνταγματολόγοι Κατηγορία:Μέλη του ΕΑΜ Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Απόφοιτοι του Τμήματος Νομικής του Πανεπιστημίου της Κωνσταντινούπολης Κατηγορία:Βουλευτές εκλεγμένοι με τη Δημοκρατική Παράταξη Κατηγορία:Βουλευτές εκλεγμένοι με τη Δημοκρατική Ένωση (1956) Κατηγορία:Μακεδόνες
Τριφθοριούχο πλουτώνιο
Το Τριφθοριούχο Πλουτώνιο είναι η χημική ένωση με τον τύπο PuF3. Σχηματίζει βιολετί κρυστάλλους. Το PuF3 έχει την δομή του LaF3, όπου ο συντονισμός γύρω από τα άτομα πλουτωνίου είναι πολύπλοκος και συνήθως περιγράφεται ως τρικαλυμμένος τριγωνικός πρισματικός.
Αντιδράσεις
Μία μέθοδος καθίζησης τριφθοριούχου πλουτωνίου έχει διερευνηθεί ως εναλλακτική λύση στην τυπική μέθοδο υπεροξειδίου πλουτωνίου για ανάκτηση του πλουτωνίου από το διάλυμα, όπως αυτή από ένα πυρηνικό εργοστάσιο επανεπεξεργασίας. Μια μελέτη το 1957 από το Εθνικό Εργαστήριο του Λος Άλαμος ανέφερε ότι είναι λιγότερο αποτελεσματική ανάκτηση από την παραδοσιακή μέθοδο, ενώ μια πιο πρόσφατη μελέτη που χρηματοδοτείται από το Γραφείο Επιστημονικής και Τεχνικής Πληροφόρησης των Ηνωμένων Πολιτειών διαπίστωσε ότι είναι μία από τις πιο αποτελεσματικές μεθόδους. Το τριφθοριούχο πλουτώνιο μπορεί να χρησιμοποιηθεί για την παρασκευή του κράματος πλουτωνίου-γαλλίου αντί να υπάρξει περισσότερη δυσκολία στον χειρισμό μεταλλικού πλουτωνίου.
Παραπομπές
Κατηγορία:Ενώσεις πλουτωνίου Κατηγορία:Ανόργανες ενώσεις φθορίου
Γιαννούλης Λαρεντζάκης
Ο Γιαννούλης Λαρεντζάκης (Μαρούσι, 22 Σεπτεμβρίου 1993) είναι Έλληνας επαγγελματίας διεθνής καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για τον Ολυμπιακό Πειραιώς.
Σταδιοδρομία σε συλλόγους
Ο Λαρεντζάκης ξεκίνησε τον αθλητισμό από την Π.Α.Ο. Άμιλλα Περιστερίου, από την οποία πήρε μετεγγραφή στο Αιγάλεω το καλοκαίρι του 2010, σε ηλικία 17 ετών και μετείχε στη Β΄Εθνική της περιόδου 2009-10, αγωνιζόμενος σε 17 αγώνες της σεζόν και πετυχαίνοντας συνολικά 48 πόντους με 4 τρίποντα. Συνέχισε την επαγγελματική του σταδιοδρομία σε ηλικία 18 ετών από την ομάδα του Ίκαρου Χαλκίδας, αγωνιζόμενος σε 12 παιχνίδια της σεζόν 2011-2012 και βοηθώντας την ομάδα του να καταλάβει την 10η θέση του πρωταθλήματος ανδρών και τη δεύτερη στο πανελλήνιο πρωτάθλημα εφήβων. Την επόμενη χρονιά, αγωνίστηκε σε 19 αγώνες πετυχαίνοντας 77 πόντους και ο Ίκαρος κατέλαβε την έβδομη θέση στο πρωτάθλημα.
Το καλοκαίρι του 2013, υπέγραψε συμβόλαιο με τον Άρη Θεσσαλονίκης, με τον οποίο έπαιξε σε 14 αγώνες της κανονικής περιόδου και των πλέι-οφ, με μέσο όρο 3,0 πόντους ανά αγώνα. Επίσης έφτασε μέχρι τον τελικό του Κυπέλλου Ελλάδας το 2014, ηττήθηκε ωστόσο από τον Παναθηναϊκό. Το καλοκαίρι του 2014, ο Άρης αποφάσισε να δώσει ως δανεικό τον Λαρεντζάκη στην ομάδα του Κολοσσού Ρόδου, με τον Αθηναίο σούτινγκ γκαρντ να πετυχαίνει 199 πόντους σε 28 αγώνες, βοηθώντας την ομάδα της Ρόδου να κατακτήσει την έβδομη θέση του ελληνικού πρωταθλήματος. Οι «κίτρινοι» παρέτειναν τον δανεισμό του παίκτη για έναν ακόμη χρόνο, τον Ιούλιο του 2015.
Το Μάιο του 2016, υπέγραψε τετραετές συμβόλαιο με την ισπανική Σαραγόσα, αλλά έναν μήνα αργότερα αποχώρησε και συμφώνησε με την ΑΕΚ. Με την «Ένωση» κατέκτησε το Κύπελλο Ελλάδος και το Μπάσκετμπολ Τσάμπιονς Λιγκ το 2018. Το 2019, κατέκτησε το Διηπειρωτικό Κύπελλο. Ο Λαρεντζάκης την τελευταία του σεζόν με την «κιτρινόμαυρη» φανέλα, είχε κατά μέσο όρο 11,1 πόντους, 3,1 ριμπάουντ, 3 ασίστ και 1,4 κλεψίματα στη Basket League. Στις 25 Ιουλίου 2019 έμεινε ελεύθερος από την ΑΕΚ.
Στις 13 Σεπτεμβρίου 2019, συμφώνησε με ισπανική Μούρθια. Σε 19 παιχνίδια είχε 18 λεπτά συμμετοχής μ.ο. έχοντας 8.7 πόντους μ.ο. (27% τρίποντο) και 2.5 ασίστ.
Στις 4 Ιουλίου 2020, ανακοινώθηκε επίσημα από τον Ολυμπιακό, για τα επόμενα τρία χρόνια. Στις 20 Φεβρουαρίου 2022, κατέκτησε το Κύπελλο Ελλάδας, νικώντας στον τελικό τον Παναθηναϊκό με 81-73. Στις 17 Ιουνίου 2022 κατέκτησε το Πρωτάθλημα Ελλάδας, αφού ο Ολυμπιακός νίκησε τον Παναθηναϊκό στη σειρά των τελικών με 3-0. Στις 2 Οκτωβρίου 2022, κατέκτησε το Σούπερ Καπ Ελλάδας, αφού ο Ολυμπιακός κέρδισε στον τελικό τον Παναθηναϊκό 67-52, με τον ίδιο να έχει 11 πόντους και 2 ριμπάουντ. Στις 19 Φεβρουαρίου 2023, κατέκτησε το Κύπελλο Ελλάδας, αφού ο Ολυμπιακός νίκησε στον τελικό το Περιστέρι με 85-57. Στις 15 Ιουνίου 2023, κατέκτησε με τον Ολυμπιακό το δεύτερο συνεχόμενο Πρωτάθλημα Ελλάδας στην καριέρα του. Τη σεζόν 2022-23, μέτρησε 6.4 πόντους (48.4% δίποντα, 37.4% τρίποντα, 72.9% βολές), 1.8 ριμπάουντ και 1 ασίστ ανά 14'24" συμμετοχής σε 41 παιχνίδια της Ευρωλίγκα. Αντίστοιχα, σε 32 παιχνίδια του ελληνικού πρωταθλήματος είχε 8.5 πόντους (64% δίποντα, 36.9% τρίποντα, 74.5% βολές) ανά 16'29" σε 32 παιχνίδια. Στις 21 Ιουλίου 2023, ανανέωσε το συμβόλαιό του με τους «ερυθρόλευκους», μέχρι το 2026.
Εθνική Ελλάδος
Ο Λαρεντζάκης είναι διεθνής με τις εθνικές ομάδες Εφήβων και Νέων της Ελλάδας, έχοντας πραγματοποιήσει 19 συμμετοχές με 282 πόντους (μ.ο: 14.84) στην πρώτη και 19 με 248 πόντους (μ.ο: 13.05) στη δεύτερη, με την οποία αγωνίστηκε στα Ευρωμπάσκετ του 2012 και 2013.
Με την Εθνική ανδρών, η πρώτη του σημαντική διοργάνωση ήταν τα προκριματικά Παγκοσμίου Κυπέλλου 2019, αλλά και τα τελικά της διοργάνωσης στην Κίνα. Ήταν παρών στο Προολυμπιακό τουρνουά του Καναδά το 2021, στο οποίο η Εθνική έχασε την πρόκριση στους Ολυμπιακούς Αγώνες του Τόκιο, αφού ηττήθηκε στον τελικό από την Τσεχία με 97-72. Αγωνίστηκε στο Ευρωμπάσκετ 2022, στο οποίο η Εθνική έφτασε μέχρι τα προημιτελικά, όπου και ηττήθηκε από τη Γερμανία με 107-96, με τον ίδιο ωστόσο να έχει 18 πόντους. Ο ίδιος στο τουρνουά είχε 6.1 πόντους και 1 ριμπάουντ σε 7 αγώνες με 10.1 λεπτά συμμετοχής.
Έχει συμμετάσχει σε τέσσερα Τουρνουά Ακρόπολις το 2017, 2019, 2021 και 2022.
Με το εθνόσημο στους άντρες έχει 51 αγώνες και 333 πόντους (μ.ο: 6.53).
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Σούτινγκ γκαρντ Κατηγορία:Καλαθοσφαιριστές Εθνικής Ελλάδας Κ18 Κατηγορία:Καλαθοσφαιριστές Εθνικής Ελλάδας Κ20 Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Παγκοσμίου Κυπέλλου 2019 Κατηγορία:Καλαθοσφαιριστές Ευρωμπάσκετ 2022 Κατηγορία:Καλαθοσφαιριστές Αιγάλεω Κατηγορία:Καλαθοσφαιριστές Β΄ Εθνικής Ελλάδας Κατηγορία:Καλαθοσφαιριστές Ικάρου Καλλιθέας Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Άρη Κατηγορία:Καλαθοσφαιριστές Κολοσσού Ρόδου Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Μούρθια Κατηγορία:Καλαθοσφαιριστές Πρωταθλήματος Ισπανίας Κατηγορία:Έλληνες καλαθοσφαιριστές στο εξωτερικό Κατηγορία:Καλαθοσφαιριστές ΟΣΦΠ
Ευτρόπιος (ύπατος)
Ο Ευτρόπιος (... - 399) ήταν Βυζαντινός αξιωματούχος του 4ου αιώνα.
Σταδιοδρομία
Ξεκίνησε την καριέρα του ως ευνούχος των ανακτόρων την εποχή του Θεοδοσίου Α΄.
Μετά το θάνατο του Θεοδοσίου κατάφερε να εξουδετερώσει την επιρροή του Ρουφίνου κανονίζοντας το γάμο του νεαρού και άβουλου αυτοκράτορα Αρκαδίου με την Αιλία Ευδοξία. Μετά τη δολοφονία του Ρουφίνου ενισχύθηκε η επιρροή του στην αυτοκρατορική αυλή και κατέστη ο στενότερος σύμβουλος του αυτοκράτορα. Μάλιστα το 398 έγινε ο πρώτος ευνούχος που ανήλθε στο αξίωμα του Υπάτου. Παράλληλα όμως έγινε ιδιαίτερα αντιπαθής στο λαό λόγω της σκληρότητας και της φιλαργυρίας του. Γρήγορα ήλθε σε σύγκρουση με την αυτοκράτειρα Ευδοξία και τον αρχηγό των μισθοφορικών στρατευμάτων Γαϊνά. Η σύγκρουσή του με αυτές τις δύο ισχυρές μορφές τον οδήγησε σε πτώση. Καθαιρέθηκε το 399 και παρά τις προσπάθειες του αγίου Ιωάννη του Χρυσοστόμου εκτελέστηκε πολύ γρήγορα.
Παραπομπές
Κατηγορία:Βυζαντινοί αξιωματούχοι Κατηγορία:Βυζαντινοί Ευνούχοι Κατηγορία:Βυζαντινοί του 4ου αιώνα
Δωρίς (μυθολογία)
Στην ελληνική μυθολογία με το όνομα Δωρίς αναφέρονται τα ακόλουθα δύο γυναικεία πρόσωπα:
Πηγή
Δωρις
Όρσιππος ο Μεγαρεύς
Ο Όρσιππος ο Μεγαρεύς (8ος αιώνας π.Χ.), ήταν αρχαίος Έλληνας ολυμπιονίκης με καταγωγή από τα Μέγαρα.
Στοιχεία
Στέφθηκε νικητής στο αγώνισμα του σταδίου κατά τους 15ους (720 π.Χ.) ολυμπιακούς αγώνες της αρχαιότητας. Ήταν ο μοναδικός από τους συναγωνιζομένους του ο οποίος έτρεξε γυμνός, και σύμφωνα με τον ιστορικό του 2ου αιώνα μ.Χ. Παυσανία άφησε σκόπιμα τον ρουχισμό του να πέσει για να τρέξει πιο άνετα. Αργότερα αναφέρεται πως υπήρξε στρατηγός των Μεγάρων, ο οποίος κατέκτησε γειτονικές περιοχές, πιθανώς από τους Κορίνθιους.
Ο ''Α.Σ. Όρσιππος Μεγάρων'' ο οποίος ασχολείται με το Τάε Κβον Ντο πήρε την ονομασία του από τον αρχαίο Ολυμπιονίκη.
Εξωτερικοί Σύνδεσμοι
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι Μεγαρείς ολυμπιονίκες Κατηγορία:Αρχαίοι ολυμπιονίκες (8ος αιώνας π.Χ.)
Γορδιανός
Με το όνομα Γορδιανός αναφέρονται στη Ρωμαϊκή Αυτοκρατορία τρεις Αυτοκράτορες οι:
Κατηγορία:Αποσαφηνίσεις ονομάτων
Σινάπι
Το σινάπι (επιστημονική ονομασία Sinapis) είναι αγγειόσπερμο, δικότυλο, μονοετές, ποώδες φυτό που ανήκει στην τάξη των Καππαρωδών και στην οικογένεια των Σταυρανθών/Κραμβοειδών (Cruciferae/Brassicaceae) με 10 είδη της Ασίας, της Ευρώπης και της βορείου Αμερικής.
Είδη & χαρακτηριστικά
Έχει ζωηρά κίτρινα άνθη, που σχηματίζουν ταξιανθίες, και τα φύλλα είναι μετρίου μεγέθους που εναλλάσσονται. Τα περισσότερα είδη είναι ζιζάνια των αγρών. Τα σημαντικότερα είδη είναι τα S. arvensis, S. alba, S. nigra ή μαύρη μουστάρδα και Brassica juncea ή καφέ μουστάρδα.
Η S. arvensis είναι φυτό που φτάνει τα 60 εκατοστά ύψος και έχει σκληρά αγκάθια. Οι καρποί του είναι μακριοί και έχουν 10 –12 σπόρια. Στην Ελλάδα είναι αυτοφυές γνωστό με τα ονόματα βρούβα, λαψάνα ή αγριοσινάπι.
Παλαιότερα, όταν δεν υπήρχαν τα ζιζανιοκτόνα, ήταν συνηθισμένο στους σιτοβολώνες όπου ανάμεσα στο σιτάρι ξεχώριζαν τα κίτρινα άνθη της λαψάνας.
Τα είδη S. alba, S. nigra και S. juncea καλλιεργούνται στον Καναδά, στις Η.Π.Α, την Ουγγαρία, τη Γαλλία και τη Βρετανία για τα καυτερά τους σπόρια από τα οποία παρασκευάζεται το γνωστό καρύκευμα μουστάρδα.
Χρήσεις
Όταν ξεραθούν, κονιοποιηθούν και ανακατευτούν με νερό, τότε γίνεται μια χημική αντίδραση, η οποία δίνει ένα έλαιο (αλλυλοσιναπέλαιο), που δεν υπήρχε στο φυτό. Η οσμή του είναι ερεθιστική και η γεύση του καυτερή και στυφή.
Από το είδος S. alba παρασκευάζεται η λευκή μουστάρδα, από το S. nigra η μαύρη και από το B. juinca η καφέ. Οι τρυφεροί βλαστοί του S. arvensis (καθώς και του S. alba) τρώγονται βραστοί ως χόρτα (βρούβες).
Μια παραλλαγή του είδους S. alba, που είναι γνωστή ως βρουβολάψανο, είναι αυτοφυής στην Ελλάδα. Οι καρποί του είναι αγκαθωτοί, τα σπόρια του κίτρινα και το έλαιο των σπόρων του χρησιμοποιείται ως φωτιστικό.
Εξωτερικοί σύνδεσμοι
Κατηγορία:Μπαχαρικά Κατηγορία:Σταυρανθή Κατηγορία:Κραμβοειδή Κατηγορία:Χλωρίδα της Ασίας Κατηγορία:Χόρτα
Φωνή της Φλωρίνης
Η Φωνή της Φλωρίνης είναι εβδομαδιαία εφημερίδα που εκδίδεται στη Φλώρινα. Πρωτοκυκλοφόρησε στις 17 Μαρτίου 1962 από την Ασημούλα Θεοδ. Βόσδου. Ιδιοκτήτης, εκδότης και διευθυντής της ο Θεόδωρος Λεων. Βόσδου. Το 2003 τιμήθηκε με έπαινο από την Ακαδημία Αθηνών. Το λογότυπο της εφημερίδας σχεδίασε ο Φλωρινιώτης ζωγράφος Ηλίας Βυζάντης.
Εξωτερικοί Σύνδεσμοι
Κατηγορία:Εφημερίδες στην ελληνική γλώσσα Κατηγορία:Φλώρινα
3 π.Χ.
''Η τρέχουσα σελίδα αφορά το έτος 3 π.Χ. κατά το Γρηγοριανό ημερολόγιο ''
Θάνατοι
Κατηγορία:Έτη
Μπάλτιμορ Μπούλετς (1944-1954)
Οι Μπάλτιμορ Μπούλετς ήταν ομάδα του Αμερικανικού Πρωταθλήματος Καλαθοσφαίρισης (1944–1947) και αργότερα ομάδα της Ένωσης Καλαθοσφαίρισης της Αμερικής (ΕΚΑ, 1947–1949), και (ξεκινώντας από το 1949, μετά την συγχώνευση της ΕΚΑ με το Εθνικό Πρωτάθλημα Καλαθοσφαίρισης) ομάδα του αμερικανικού πρωταθλήματος καλαθοσφαίρισης (ΝΒΑ) με έδρα τη Βαλτιμόρη.
Η ομάδα διαλύθηκε στις 27 Νοεμβρίου 1954, ενώ μέχρι σήμερα είναι η τελευταία ομάδα του ΝΒΑ η οποία διαλύθηκε. Μεταξύ των ομάδων του ΝΒΑ που δεν υπάρχουν πια, είχε την μεγαλύτερη παραμονή στο πρωτάθλημα και ήταν η μόνη ομάδα που κέρδισε το πρωτάθλημα. Οι Μπούλετς πήραν το όνομα τους από τον Πύργο Βολών του Φοίνιξ.
Παραπομπές
Κατηγορία:Ανενεργές ομάδες του NBA Κατηγορία:Ομάδες του BAA Κατηγορία:Ιδρύσεις αθλητικών συλλόγων το 1944 Κατηγορία:Ιδρύσεις ομάδων καλαθοσφαίρισης το 1944
Νιούκασλ Γιουνάιτεντ Τζετς
Η ομάδα ιδρύθηκε το 2000 και εντάχθηκε στη Νάσιοναλ Σόκερ Λιγκ σαν Νιούκαστλ Γιουνάιτεντ, και ήταν ένα από τα τρία πρώην μέλη της NSL που συμμετείχαν στην A-League.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 2000 Κατηγορία:Νιούκαστλ Γιουνάιτεντ Τζετς Κατηγορία:Ποδοσφαιρικές ομάδες Αυστραλίας
Συνημμένη μετοχή
Η συνημμένη μετοχή είναι το ένα από τα δύο είδη επιρρηματικής μετοχής της αρχαίας ελληνικής γλώσσας (το άλλο είδος είναι η απόλυτη μετοχή). Πρόκειται για τη μετοχή, το υποκείμενο της οποίας έχει συγχρόνως και άλλη συντακτική θέση στην πρόταση. Παραδείγματα: Το υποκείμενο Κῦρος της μετοχής συλλέξας είναι και υποκείμενο του ρήματος ἐπολιόρκει.
Το υποκείμενο αὐτοὺς της μετοχής ἀναβαίνοντας είναι και αντικείμενο των ρημάτων ἐτόξευον και ἔβαλλον.
Το υποκείμενο ἄνδρας της μετοχής παραμυθησομένους είναι και αντικείμενο του ρήματος πέμπουσι.
Το υποκείμενο Μιλτιάδης των μετοχών ἔχων, προσκτησάμενος, πολιορκήσας, δηιώσας είναι και υποκείμενο του ρήματος ἀπέπλεε.
Το εννοούμενο υποκείμενο ἡμῖν της μετοχής νικῶσι είναι και δοτική προσωπική κτητική στο ρήμα ἔστι.
Βιβλιογραφία
Κατηγορία:Αρχαία ελληνική γλώσσα
Δημοτικό Στάδιο Κιλκίς
Το Δημοτικό Στάδιο Κιλκίς έχει χωρητικότητα 6.000 φιλάθλων.
Το γήπεδο περιέχει φυσικό χλοοτάπητα και στίβο. Είναι έδρα του Κιλκισιακού μετά την συγχώνευση της τοπικής ΑΕΚ, του Άρη και του Μεγάλου Αλέξανδρου Κιλκίς. Το γήπεδο έχει προβολείς αλλά δεν έχουν τοποθετηθεί ακόμα πλαστικά καρεκλάκια.
Το γήπεδο διαχειρίζεται ο δήμος Κιλκίς και βρίσκεται στο Κιλκίς απέναντι από το 1ο Γυμνάσιο της πόλης.
Το στάδιο επίσης χρησιμοποιείται απο ομάδες στίβου, από τον Αλέξανδρο Κιλκίς για τους αγώνες της Γ' Εθνικής της περιόδου 2018-19 και πολλές φορές από την ΕΠΣ Κιλκίς
Κώστας Χαλκιάς
Ο Κώστας Χαλκιάς, (Λάρισα, 30 Μαΐου 1974), είναι Έλληνας διεθνής ποδοσφαιριστής, ο οποίος αγωνίζεται ως τερματοφύλακας. Το 2013 εξελέγη πρόεδρος του ΠΣΑΠ.
Δημοτικό Στάδιο Κιλκίς
Εγκαταστάσεις
Στις εγκαταστάσεις του χώρου του σταδίου περιλαμβάνονται:
Κώστας Χαλκιάς
Σε συλλογικό επίπεδο
Ο Κώστας Χαλκιάς ξεκίνησε την καριέρα του από τα τμήματα υποδομής του Παναθηναϊκού το 1994 έχοντας ως πρώτο προπονητή τον Τάκη Οικονομόπουλο. Υπέγραψε επαγγελματικό συμβόλαιο το 1995 και κατέκτησε το πρωτάθλημα την περίοδο 1995-96, όντας αναπληρωματικός τερματοφύλακας, πίσω από τον Πολωνό Γιόζεφ Βάντσικ και τον Αντώνη Νικοπολίδη.
Τζίβας Αρκαδίας
Το χωριό Τζίβας Αρκαδίας βρίσκεται επτά χιλιόμετρα νοτιοανατολικά της πόλης Τρίπολης Αρκαδίας. Βρίσκεται σε υψόμετρο 680 μέτρα και έχει 283 μόνιμους κατοίκους σύμφωνα με την απογραφή 2011. Παλιότερα είχε ενταχθεί στο δήμο Τεγέας και πλέον έχει ενταχθεί στο Δήμο Τρίπολης. Παλιότερα ονομαζόταν Τσίβας.
Δημοτικό Στάδιο Κιλκίς
Πηγές
Κατηγορία:Στάδια ποδοσφαίρου στην Ελλάδα Κατηγορία:Αθλητικές εγκαταστάσεις στο Κιλκίς Κατηγορία:Α.Ο. Κιλκισιακός
Σουβαλιωταίικα Αχαΐας
Τα Σουβαλιωτέικα ή Σουβαλιωταίικα είναι μικρό χωριό της Αχαΐας που υπάγεται στην τοπική κοινότητα Μιτοπόλεως του Δήμου Δυτικής Αχαΐας. Έχει πληθυσμό 75 μόνιμους κάτοικους (απογραφή 2011). Βρίσκεται στις βορειοανατολικές παρυφές του Κομποβουνίου, σε υψόμετρο 220 μέτρων, ενώ ανατολικά και πλησίον του χωριού βρίσκεται η παρακείμενη Τεχνητή Λίμνη Αστερίου.
Τζίβας Αρκαδίας
Άλλες πληροφορίες
Στην περιοχή της τοπικής κοινότητας Τζίβα Αρκαδίας υπάρχει μία μικρή κοινότητα Ρομά, που διαβιούν σε καταυλισμό. Ο κοινωνικός τομέας του Δήμου Τρίπολης έχει υπολογίσει ότι 100 άτομα ζουν στην περιοχή της τοπικής κοινότητας Τζίβα Αρκαδίας, ενώ περίπου 50 ακόμα άτομα ζουν στον οικιστικό ιστό του Δήμου Τρίπολης. Απασχολούνται συνήθως εποχιακά ως εργάτες γης, πλανόδιοι μικροπωλητές και με το εμπόριο παλιοσίδερων. Ένα μεγάλο ποσοστό είναι άνεργοι. Υπάρχει υψηλό ποσοστό αναλφαβητισμού και η συντριπτική πλειοψηφία βρίσκεται κάτω από το όριο της φτώχειας. Έχουν λίγες ευκαιρίες για επαγγελματική εξέλιξη. Είναι εγκλωβισμένοι σε περιορισμένες επαγγελματικές ενασχολήσεις, λόγω έλλειψης ικανών επαγγελματικών δεξιοτήτων. Αυτό οδηγεί σε διαιώνιση του αναλφαβητισμού και του κοινωνικού αποκλεισμού τους.
Σουβαλιωταίικα Αχαΐας
Η ονομασία του οικισμού είναι ανθρωπωνυμικό και προήλθε από το επίθετο της οικογένειας Σουβαλιώτη.
Τζίβας Αρκαδίας
Άλλες πληροφορίες
Πληθυσμιακή μεταβολή της τοπικής κοινότητας Τζίβα Αρκαδίας σύμφωνα με πρόσφατες απογραφές πληθυσμού στις τελευταίες δεκαετίες:
Κώστας Χαλκιάς
Σε συλλογικό επίπεδο
Το 1996 παραχωρήθηκε ως δανεικός στον Απόλλωνα Σμύρνης όπου αγωνίστηκε με επιτυχία για δυο συναπτά χρόνια. Το 1998 επέστρεψε στον Παναθηναϊκό, αλλά και πάλι δεν μπόρεσε να καθιερωθεί ως βασικός τερματοφύλακας και έτσι το 2001 δόθηκε ως αντάλλαγμα για τη μεταγραφή του Μιχάλη Κωνσταντίνου στον Ηρακλή, όπου είχε 50 εμφανίσεις μέσα σε δύο χρόνια.
Τζίβας Αρκαδίας
Παραπομπές
Κατηγορία:Χωριά του νομού Αρκαδίας
Κώστας Χαλκιάς
Σε συλλογικό επίπεδο
Την περίοδο 2003-04 επέστρεψε στον Παναθηναϊκό και κατέκτησε ξανά το πρωτάθλημα αγωνιζόμενος πάλι ως αναπληρωματικός πίσω από τον Αντώνη Νικοπολίδη. Η μεταπήδηση του τελευταίου στον Ολυμπιακό, το καλοκαίρι του 2004 δεν του έδωσε τη θέση του βασικού πορτιέρο καθώς στη σύνθεση της ομάδας προστέθηκε ο Κροάτης τερματοφύλακας Μάριο Γκαλίνοβιτς.
Σουβαλιωταίικα Αχαΐας
Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:
Κώστας Χαλκιάς
Σε συλλογικό επίπεδο
Τον Ιανουάριο του 2005 μεταγράφηκε στην αγγλική Πόρτσμουθ με τα χρώματα της οποίας έκανε ντεμπούτο στο τοπικό ντέρμπι της Νότιας Αγγλίας, για τον τέταρτο γύρο του κυπέλλου Αγγλίας, με αντίπαλο τη Σαουθάμπτον. Οι συμμετοχές του με την Πόρτσμουθ υπήρξαν λιγοστές λόγω των μέτριων εμφανίσεων του αλλά και της γενικότερης κακής πορείας της ομάδας και έγιναν ακόμη λιγότερες μετά τον Ιούλιο του 2005 όταν υπέγραψε στην ομάδα ο Σάντερ Βέστερφελντ. Τελικά μετά από μόλις 5 συμμετοχές στην ενδεκάδα της Πόρτσμουθ, τον Ιανουάριο του 2006 παραχωρήθηκε στην ισπανική Ρεάλ Μούρθια, χωρίς όμως κι εκεί να κατορθώσει να εντυπωσιάσει με τις εμφανίσεις του στις σποραδικές συμμετοχές του στη βασική ενδεκάδα.
Σουβαλιωταίικα Αχαΐας
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Ωλενίας Κατηγορία:Δήμος Δυτικής Αχαΐας
Κώστας Χαλκιάς
Σε συλλογικό επίπεδο
Ο Χαλκιάς αποκτήθηκε από τον ΠΑΟΚ το καλοκαίρι του 2008 και παρέμεινε επί μια τετραετία, μέχρι το 2012, έχοντας συνολικά 85 συμμετοχές πρωταθλήματος με τον "Δικέφαλο του Βορρά".
Το 2016 επέστρεψε στην ενεργό δράση, ύστερα από απουσία τεσσάρων χρόνων, υπογράφοντας στην ομάδα της Παναχαϊκής.Το 2018 αποχώρησε από την Παναχαϊκή.
Στις εθνικές ομάδες
Το ντεμπούτο του με την Ελλάδα πραγματοποιήθηκε στις 10 Νοεμβρίου 2001 στον φιλικό αγώνα εναντίον της Εσθονίας (4-2).
Υπήρξε μέλος της ομάδας που κατέκτησε το Ευρωπαϊκό Πρωτάθλημα Ποδοσφαίρου 2004 στα γήπεδα της Πορτογαλίας. Το καλοκαίρι του 2005 ήταν μέλος της αποστολής που συμμετείχε στο Κύπελλο Συνομοσπονδιών στη Γερμανία.
Στα προκριματικά του Euro 2008 χαρακτηριστικές ήταν οι συμμετοχές του στα δύο κρισιμότερα παιχνίδια με τη Νορβηγία στο Όσλο (2-2) και κατόπιν στην Κωνσταντινούπολη εναντίον της Τουρκίας (0-1), μια νίκη που έδωσε την απευθείας πρόκριση στα τελικά της διοργάνωσης.
Μετά την αποχώρηση του Αντώνη Νικοπολίδη, καθιερώθηκε ως ο βασικός τερματοφύλακας της Ελλάδας και υπήρξε αναπόσπαστο μέλος της μέχρι και το Euro 2012, με τη λήξη του οποίου αποσύρθηκε από την ενεργό δράση.